open-index/open-wikipedia-markdown huggingface dataset:
Զեուդի Արայա

**Զեուդի Արայա** (, ), եթովպացի դերասանուհի, պրոդյուսեր և երգչուհի, որը ներկայացնում է Էրիթրեան և Իտալիան։

## Կենսագրություն
Զեուդի Արայան ծնվել է 1951 թվականին Եթովպիայի և Էրիթրեայի դաշնությունում՝ եթովպացի քաղաքական գործչի ընտանիքում։ Դպրոցն ավարտել է Ադիս Աբեբայում 1969 թվականին։ Նույն թվականին Արայան հաղթել է «Միսս Եթովպիա» գեղեցկության մրցույթում։ 1970-ական թվականների սկզբներին տեղափոխվել է Հռոմ։ Այստեղ, իտալական հեռուստատեսությունում, սուրճ է գովազդել։

1971 թվականից աշխատել է «Չինեչիտտա» հեռուստաընկերությունում։ 1971-ից 1974 թվականներին նկարահանվել է Լուիջի Սկատինիի էրոտիկ կինոկատակերգություններում։ 1976 թվականին դերասանուհին իտալացի կատակերգակ դերասան Պաոլո Վիլաջիոյի հետ նկարահանվել է ռեժիսոր Սերջիո Կորբուչիի «Սինյոր Ռոբինզոն» ֆիլմում՝ մարմնավորելով Ուրբաթի դերը։

Էլիզաբեթի դերով խաղացել է «Նեապոլիտանական դետեկտիվ» (1978 թվական) սուրսյուժետային ֆիլմում։

Մի շարք դերերով է հանդես եկել պրոդյուսեր Ֆրանկո Կրիստալդիի ֆիլմերում. վերջինս 1983 թվականից մինչև 1992 թվականը Զեուդիի ամուսինն էր։ 1990-ականների սկզբին կինոյում չի նկարահանվել։ Ամուսնու մահից հետո ակտիվորեն  զբաղվել է կինոյով և հեռուստատեսային պրոդյուսերությամբ։

1995 թվականին դերասանուհին «Marciando nel buio» ֆիլմի պրոդյուսերն էր, որի ռեժիսորը Մասիմո Սպանոն է. վերջինից դերասանուհին ունի մեկ որդի՝ Միքելանջելո Սպանոն՝ ծնված 1995 թվականին։

## Ծանոթագրություններ

Կատեգորիա:20-րդ դարի դերասանուհիներ
Կատեգորիա:Եթովպացի դերասանուհիներ
Կատեգորիա:Եթովպացի երգչուհիներ
Կատեգորիա:Եթովպացի պրոդյուսերներ
Կատեգորիա:Իտալացի դերասանուհիներ
Կատեգորիա:Իտալացի երգչուհիներ
Կատեգորիա:Իտալացի պրոդյուսերներ
Հայդարաբադի կենտրոնական համալսարան

**Հայդարաբադի կենտրոնական համալասարան** կամ **Հայդարաբադի համալասարան** (), պետական հետազոտական համալսարան, որը տեղակայված է Հնդկաստանի Տելինգանա նահանգի Հայդարաբադ քաղաքում։ Համալսարանի ռեկտորը համարվում է Տելանգանայի նահանգապետ Էկադու Սրինիվասան Լակշմի Նարասիմհանը։

Համալսարանը տեղակայված է Գաչիբաուլի շրջանում՝ զբաղեցնելով մոտավորապես 2300 հեկտար։ Համալսարանական քաղաքը հարուստ է բուսական և կենդանական աշխարհով, նրա տարածքի վրա աճում են ավելի քան 734 բույսեր և բնակվում կաթնասունների 10 տեսակ, սողունների 15 տեսակ և թռչունների 159 տեսակ։ Ստեղծվել է 1974 թվականին՝ 1973 թվականի «Վեց կետերի սահմանումների» շրջանակներում։ Առաջին փոխ-ռեկտորը 1974 թվականից մինչև 1979 թվականը եղել է Բենարասի հինդուական համալսարանի քիմիկոս Գուրբաշհ Սինգհը, իսկ առաջին ռեկտորը՝ Բասապա Դանապա Ջատին։

Համալսարանը հնդկական ամենախոշոր տասը համալսարաններից մեկն է։ 2015 թվականի հունվարին Հայդարաբադի համալսարանը ստացել է Visitor’s Award մրցանակը Հնդկաստանի լավագույն կենտրոնական համալսարանի համար, որը շնորհվում է երկրի նախագահի կողմից։

## Կրթական ընթացք
Համալսարանն ամենից առաջ հետազոտական համալսարան է ասպիրանտների համար։ Այն բոլոր կուրսերի համար իրականացնում է սեփական ընդունելության քննություններ փետրվարի ընթացքում և հարցազրույցներ մայիսին։ Ուսումնական տարին սկսվում է հուլիսի կեսին և ավարտվում մայիսի սկզբին։ Ուսանողների մոտավորապես 90 %-ն ապրում են համալսարանական քաղաքում։ Մագիստրոսական ծրագիրը տևում է 2 տարի, իսկ փիլիսոփայության մագիստրոսի և դոկտորի ծրագրերը՝ 18 ամիս և 5 տարի համապատասխանաբար։ Գնահատականների սանդղակը տասը բալանոց է։ Լավագույն ասպիրանտներն պարգևատրվում են մեդալներով։

## Ծանոթագրություններ

## Արտաքին հղումներ
* 

Կատեգորիա:1974 հիմնադրումներ Հնդկաստանում
Կատեգորիա:1974 հիմնադրված կրթական հաստատություններ
Կատեգորիա:Հնդկաստանի համալսարաններ
Սեդրակ Աբդալյան

**Սեդրակ Աբդելյան** (), հայ պրոֆեսոր, երկրաբան, հանքաբան և ֆիզիկոս։

## Կենսագրություն
Նախնական և միջնակարգ կրթությունը ստացել է Էսկիշեհիրում, հետագայում մասնակցել է Փարիզի École Special des Travaux Publics-ի դասընթացներին, ապա ընդունվել է  Սորբոնի համալսարանը և ավարտել  երկրաբանության, հանքաբանության և Ֆիզիկական աշխարհագրության բաժինները` ստանալով գիտության դոկտորի աստիճանն։

Վարել է երկրաչափի և հանքային խուզարկուի պաշտոններ՝ Թուրքիայում, Հունաստանում և Ֆրանսիայում։ 1925 թվականին Փարիզից մեկնել է Հայաստան և աշխատել է որպես Երևանի պետական համալսարանի Երկրաբանության և հանքաբանության ամբիոնի պրոֆեսոր և վարիչ, կատարելով միաժամանակ երկրաբանական հանքաբանական հետազոտական աշխատանքներ Հայաստանի զանազան վայրերում։

**Աշխատանքներ**

Աբդալյանի լույս ընծայած կարևոր գործերն են. L'Epire Meridionale et ses gisements petroliferes (Paris 2e edition 1936), Le Zanguezour sismique (հրատարակութիւն Փարիզի համալսարանի 1935), ունի նաև անտիպ գործեր։ Հասցեն է՝ 15 Avenue du ParcBourg La Reine (Seine) France:

## Աղբյուրներ
* Հայ Հանրագիտակ, Հ․ Մկրտիչ Վարդ. Պոտուրեան, 1938 Պուքրէշ, հատոր Ա․, էջ 14։

## Ծանոթագրություններ


Կատեգորիա:Հայ երկրաբաններ
Կատեգորիա:Հայ ֆիզիկոսներ
Կատեգորիա:Հայ հանքաբաններ
Կատեգորիա:Հայ պրոֆեսորներ
Կատեգորիա:Փարիզի համալսարանի շրջանավարտներ
Կատեգորիա:ԵՊՀ դասախոսներ
Կատեգորիա:Ոչ գեղարվեստական գրողներ
Կատեգորիա:Գիտությունների դոկտորներ
Էխնաթոնի դամբարան

**Էխնաթոնի դամբարան**, փարավոն Էխնաթոնի և նրա դստեր՝ Մակեթաթոնի թաղման նախնական վայրը։ Կառուցվել է Էխնաթոնի ղեկավարությամբ և գտնվում է Ամառնայի լեռներում՝ նրա կողմից կառուցված Ախեթաթոն մայրաքաղաքի մոտ։

## Ճարտարապետություն
Դամբարանը հայտնաբերել է իտալացի հնագետ Ալեսանդրո Բորսանտին 1893-1894 թվականներին։

Այն սկսվում է իջնող միջանցքով։ Նրա կեսին անավարտ սենյակ է (հնարավոր է, նախատեսված Նեֆերտիտիի համար)։ Աջում կա մեկ այլ սենյակ։ Միջանցքի վերջում ոչ մեծ շինություն է և թաղման խուցը։

## Դամբարանի տեսարաններ
Երեք խցերից (որոնք կոչվում են ալֆա, բետա և գամմա) երկրորդ ճյուղավորումը, հնարավոր է, եղել է Մակեթաթոնի՝ Էխնաթոնի երկրորդ դստեր, կամ Կիյա անվամբ փարավոնի երկրորդական կնոջ դամբարանը (մումիան չի հայտնաբերվել)։

Երկու խցերը (ալֆա և գամմա) ձևավորված են և պատկերում են նմանատիպ տեսարաններ․ ալֆա խցում Էխնաթոնը և Նեֆերտիտին սգում են կորուստը, կողքին դայակը ձեռքերում պահում է նորածնին, կանգնած են հովհարավորները, ինչը ցույց է տալիս մանկան թագավորական ծագումը։ Տեսարանի հերոսների անունները վնասված են։ Գամմա խցում կա նմանատիպ տեսարան․ այստեղ հիերոգլիֆները մահացածին նույնացնում են Մակեթաթոնի հետ։

Նույն խցի մեկ այլ տեսարանում պատկերված է, թե ինչպես է Մակեթաթոնը կանգնած ծածկի տակ, որը սովորաբար կապված է երեխայի ծնունդի հետ, սակայն կարող է մեկնաբանվել նաև որպես արքայադստեր վերածնունդ։ Նրա դիմաց կանգնած են Էխնաթոնը, Նեֆերտիտին և նրանց 3 աղջիկները՝ Մակեթաթոնը, Անհեսենամոնը և Նեֆերնեֆերուատոն-թաշերիթը։

Կա վարկած, որ Մակեթաթոնը մահացել է ծննդաբերության ժամանակ կամ ժանտախտից։ Համաճարակը, որը բռնկվել էր Եգիպտոսում Էխնաթոնի կառավարման 12-15-րդ տարիներին, ժամանակով համապատասխանում է թագավորական ընտանիքի անդամներից շատերի վերջին անգամ հիշատակման հետ։ Նրանց թվում են արքայամայր Տիյան, թագուհի Նեֆերտիտին, Կիյան, Մակեթաթոնը և փոքր արքայադուստրերը՝ Նեֆերնեֆուրան և Սետեպենրան

Դեկորացիաներից շատերը ոչնչացրել է ջրհեղեղը։


Պատկեր:Grab des Echnaton-03.JPG|Սգո տեսարանի հատված
Պատկեր:Grab des Echnaton-01.JPG|Աթոն։ Խուց ալֆա
Պատկեր:Grab des Echnaton-04.JPG|Թաղման խուց
Պատկեր:Tomb of Echnaton in Amarna 1.jpg|Մուտքը դեպի գերեզման
Պատկեր:Akhenaten s0711.jpg|Էխնաթոնի վերանորոգված սարկոֆագը Կահիրեի թանգարանում


## Թաղումից հետո
Էխնաթոնի մարմինը մայրաքաղաք՝ Մեմֆիս վերադարձնելուց հետո, հնարավոր է վերաթաղել են Արքաների հովտում ինչ-որ տեղ։ Ենթադրվում է, որ այն KV55 դամբարանում գտնվող մումիան է, սակայն այս տեսակետը վերանայվում է։

Էխնաթոնի սարկոֆագը քանդվել է, ներկայումս վերանորոգվել է և գտնվում է Կահիրեի եգիպտական թանգարանի այգում։ Սարկոֆագը նկարազարդված է սյուժեով, որը ցույց է տալիս Նեֆերտիտիին պահապան աստվածուհու կերպարով և Աթոնի արևային սկավառակը։

## Ծանոթագրություններ

## Արտաքին հղումներ
* Domínguez, Désirée. «La tumba real de Amarna, TA26». Historia Antigua.

Կատեգորիա:Եգիպտոսի տեսարժան վայրեր
Կատեգորիա:Զբոսաշրջությունը Եգիպտոսում
Կատեգորիա:Հին Եգիպտոս
Կատեգորիա:Հին Եգիպտոսի աշխարհագրություն
Ղանդաբ Կուլիևա

**Ղանդաբ Հաբիբ կըզը Կուլիևա** (, ), ադրբեջանցի խանենդե, Ադրբեջանի ժողովրդական արտիստ (1992);

## Կենսագրություն
Ղանդաբ Կուլիևան ծնվել է 1949 թվականի օգոստոսի 10-ին, Ֆիզուլիի շրջանի Դիլագարդայի գյուղում։ 1976-1980 թվականին սովորել է Ասաֆ Զեյնալլու անվան Ադրբեջանի պետական երաժշտական դպրոցի մուղամի բաժնում։ 1991-1996 թվականներին սովորել է Ադրբեջանի երաժշտության և արվեստի պետական համալսարանում։ Նրա առաջին մուգամի ուսուցիչը Նարիման Ալիևն էր։ Միևնույն ժամանակ նա սովորել էր նաև այլ խանենդեների մուղամի դասարաններում։ 1981 թվականից աշխատել է որպես Ադրբեջանի պետական օպերայի և բալետի թատրոնում որպես մենակատար։ Նա կատարել է Լեյլիի, Ասլիի («Լեյլի և Մեջնուն» օպերա, «Ասլի և Քերեմ» օպերա, Ուզեիր Հաջիբեկով), Էրեբզենգիի («Շախ Իսմայիլ» օպերա, Աբդուլ Մագոմաև), Շախսենեմ («Աշուղ Գարիբ», Զուլֆիկար Հաջիբեկով) և այլ դերերը։

Հյուրախաղերով հանդես է եկել Գերմանիայի, Կանադայի, Ֆրանսիայի, Շվեդիայի, Թուրքիայի, Իրանի, Իրաքի, Ճապոնիայի բեմերում։

Կատարել է «Բայաթի-Շիրազ», «Սեգախ», «Մահուր», «Բայաթի-Շիրազ», «Շուռ» մուղամները։ Մուղամներից բացի, Ղանդաբ Կուլիևան կատարել է նաև ժողովրդական երգեր։

Ղանդաբ Կուլիևան մահացել է 2017 թվականի հունիսի 26-ին։

## Ծանոթագրություններ

Կատեգորիա:Ադրբեջանցի երգիչներ
Կատեգորիա:Օպերային երգչուհիներ
Կրոնի փիլիսոփայություն

**Կրոնի փիլիսոփայություն**, կրոնի, նրա բնության կոնցեպտուալիզացիայի և գործառույթների, ինչպես նաև Աստծո գոյության փիլիսոփայական հիմնավորումների, նրա բնության և աշխարհի և մարդու նկատմամբ վերաբերմունքի փիլիսոփայական դատողությունների ամբողջություն. նեղ իմաստով՝ աստվածայնության և կրոնի մասին բռնագրավված ինքնավար փիլիսոփայական հիմնավորում, փիլիսոփայության հատուկ տեսակ։ Կրոնի փիլիսոփայության նպատակն է «բացահայտել կրոնի էությունը»։

## Պատմություն
Չնայած, որ տերմինը մինչև տասնիններորդ դարն ընդհանրապես չի օգտագործվել, կրոնի մասին ամենավաղ խիստ փիլիսոփայական աշխատությունները կարելի է գտնել հինդուիստական Ուպանիշադներում։ Մոտավորապես նույն ժամանակ դաոսիզմի և կոնֆուցիականության աշխատանքը մասնավորապես վերաբերում էր կրոնական հասկացությունների մասին դատողություններին։

## Մեթոդաբանություն
**Կրոնի փիլիսոփայությունը լայն իմաստով** գոյություն ունի այնքանով, որքան փիլիսոփայությունը, որպես ամբողջություն, որպես հոգևոր մշակույթի մաս։ Այս դեպքում կարող են օգտագործվել տարբեր փիլիսոփայական հասկացություններ` նատուրալիզմ, մատերիալիզմ, էքզիստենցիալիզմ, ֆենոմենոլոգիա, պրագմատիզմ, պոզիտիվիզմ, լեզվական փիլիսոփայություն, հոգեվերլուծություն և այլն։

**Նեղ իմաստով կրոնի փիլիսոփայությունը** Աստծո/աստվածության և կրոնի (Պլատոնի, Աքվինացու, Բենեդիկտոս Սպինոզի, Իմանուիլ Կանտի, Գ.Ֆ. Վ. Հեգելի և այլն) մասին ինքնավար փիլիսոփայական դատողությունն է։ Սա կրոնի փիլիսոփայությունը մոտեցնում է պատմության փիլիսոփայությանը։

Փիլիսոփա և մշակութաբան Ն․ Պ․ Կոպցևան նշում է, որ․Ի տարբերություն գիտելիքների այլ ոլորտների, կրոնի փիլիսոփայությունն ի սկզբանե ներառում է բավականին բարդ խնդրահարույց՝ կապված այն դիրքի հետ, որը իրենք հետազոտողները ունեն կրոնի նկատմամբ որպես ուսումնասիրության առարկա։ Դժվարությունը կայանում է նրանում, որ կրոնը դիտվում է որպես օբյեկտիվ առարկա, որը կապված չէ հենց ուսումնասիրության հետ։ Նա առանձնացնում է հետևյալ հետազոտական տեսակետները․

# **Կրոնը, որպես միայն ուսումնասիրության օբյեկտ.** Նրա էությունը կարող է հասկանալ միայն քննադատական միտքը, իսկ կրոնի նկատմամբ առկա սուբյեկտիվ հետաքրքրությունը հաշվի չի առնվում։ Այս մոտեցման օրինակ կարող է ծառայել Ի․ Կանտի կրոնի տեսությունը և ավելի ուշ առաջացած կրոնի գիտական ուսումնասիրությունը
# **Կրոնը անմիջականորեն կապված է այն ճանաչողների հետ․** Այս դեպքում միայն այն մարդը, որը հավատացյալ է և ունի կրոնական փորձ, կարող է հասկանալ կրոնի էությունը։ Այս մոտեցման օրինակ է Ֆ. Շլեյերմախերի կրոնի տեսությունը։
# **Կրոնը դիտարկվում է դրա հետ անմիջական կապ ունենալու միջոցով քննադատական մտքի միջնորդություն․** Այս դեպքում վերանայվում են մինչ այդ գոյություն ունեցող կրոնի ձևերը և եզրակացություններ են արվում «նոր, ավելի ժամանակակից ձևերի» անխուսափելի առաջացման մասին։

## Ծանոթագրություններ

## Գրականություն
; ռուսերեն լեզվով

* 
* 
*  — С. 230—235.
* 
* 
* 
* 
* *Киселев О., Хромец В.* Философия религии: дисциплина, теория или подход в религиоведении? // Філософська думка. SENTENTIAE. Спецвипуск ІІ (2011). – С. 142–149.
* 
* 
* 
* 
* 
*  
* 
* 
* 
* 
*  

; ուրիշ լեզուներով
* 

Կատեգորիա:Կրոնագիտություն
Կատեգորիա:Կրոնական փիլիսոփայություն
Էմմա Գոնսալես

**Էմմա Գոնսալես** (, ), ամերիկացի ակտիվիստուհի, ով պայքարում է Ամերիկայի Միացյալ Նահանգներում զենք կրելու վերաբերյալ օրենքները խստացնելու համար

## Կենսագրություն
Էմման դեռ աշակերտական տարիքում ակամա ականատես է դարձել դպրոցական երեխաների կոտորածի, որ տեղի է ունեցել 2018 թվականի փետրվարի 14-ին, Ֆլորիդա նահանգի Փարքլենդ քաղաքի *Մարջորի Սթոունման Դուգլաս*ի անվան ավագ դպրոցում (*Marjory Stoneman Douglas High School* (MSD), Փարքլենդ, Ֆլորիդա)։ Նա միջազգային ճանաչման է արժանացել այն բանից հետո, երբ համացանցում տարածվել է գնդակահարված անմեղ դպրոցականների հոգեհանգստյան արարողության ժամանակ արտասանած ճառը, որտեղ մասնավորապես ասել է. «Եթե ԱՄՆ նախագահն ինձ ասի, թե՝ «Դա սարսափելի ողբերգություն էր, և մենք ոչինչ չէինք կարող անել կանխելու համար», ես նրան կտամ այս հարցը. «Որքա՝ն գումար եք Դուք ստացել Ազգային հրաձգային ընկերակցությունից (ԱՀԸ-ից)։ ... Ինձ դա հայտնի է. 30 միլիոն դոլար»: Իր ճառում նա, դիմելով Թրամփին ու քաղաքական մյուս գործիչներին, ասել է. « Ամո՛թ ձեզ։ Ամաչե՛ք վերջապես»։

### Ալևս երբե՛ք
Ի պատասխան դպրոցականների դաժան կոտորածի՝ Էմման ու իր դասընկերները հիմնել են *Never Again MSD* (Այլևս երբե՛ք MSD) կազմակերպությունը, որը պայքար է մղում առավել խիստ օրենքներ ընդունելու միջոցով հրազենի տիրապետման նկատմամբ հսկողությունն ուժեղացնելու համար։

## Երթ՝ հանուն մեր կյանքի
2018 թվականի մարտի 24-ին Գոնսալեը մասնակցել է հրազենային բռնությունների դեմ «*Never Again MSD*»-ի նախաձեռնությամբ աշխարհով մեկ ծավալված «*Երթ՝ հանուն մեր կյանքի*» (*March for our Lives*) միջազգային զանգվածային բողոքի շարժման գլխավոր իրադարձությանը, որ կազմակերպվել էր ԱՄՆ մայրաքաղաք Վաշինգտոնում։ Այստեղ նա, հանդես գալով տպավորիչ ելույթով, հիշեցրել է իր զոհված 17 դասընկերների մասին, արցունքներն աչքերին՝ հայացքը հառել հավաքի բազմահազար մասնակիցներին ու լուռ արտասվել 6 րոպե 20 վայրկյան՝ ճիշտ այնքան ժամանակ, որքան տևել են իր դասընկերների սպանությունները 2018 թվականի մարտի 24-ին։ Նրա ելույթը լայն արձագանք է գտել համաշխարհային մամուլում։

## Համբավ
Էմմա Գոնսալեսը բնորոշվում է որպես աշակերտական, ուսանողական բողոքի շարժումների խորհրդանշական դեմք։

## Պարգևներ
Էմմա Գոնսալեսին 2018 թվականին շնորհվել է Շտուտգարտյան խաղաղության ամենամյա մրցանակ, որը հիմնադրել է *Die AnStifter* կազմակերպությունը մեկուկես տասնամյակ առաջ։ Դրանով իսկ բարձր գնահատական է տրվել նաև զենքի գործադրմամբ բռնությունների դեմ ծավալված համաշխարհային շարժմանը։ Պարևգևատրման հանդիսավոր արարողությունը տեղի է ունեցել 2018 թվականի դեկտեմբերի 21-ին, Շտուտգարտի քաղաքային թատրոնում։

## Ծանոթագրություններ

## Արտաքին հղումներ
* teenvogue.com, 23. März 2018: ''Why This Generation Needs Gun Control''
* time.com, 22. März 2018, Charlotte Alter: ''The School Shooting Generation Has Had Enough'' („Die Schul-Shooting-Generation hat genug“)
* twitter.com: ''Emma4Change''

Կատեգորիա:Ակտիվիստներ
Կատեգորիա:Ամերիկացի հասարակական գործիչներ
Կարրի (համեմունք)

300px|մինի|աջից
**Կարրի** (), քրքումի արմատի հիման վրա պատրաստված համեմունքների խառնուրդ, որը, ըստ երևույթին ծագել է Հնդկաստանում, մեր օրերում լայն տարածված է ամենուրեք։

Քրքումն ինքնին ունենալով ուժեղ հոտ, ունի թույլ, անարտահայտիչ և մասամբ տհաճ համ, դրա համար այն «բարելավել են»՝ ավելացնելով ուրիշ բաղադրամասեր։ Կարրին աչքի է ընկնում սուր համով (կան նաև կծու տարբերակներ) և առանձնահատուկ ուժեղ բուրմունքով։ Համեմունքի պարտադիր դասական մասնիկ են համարվում *կարրի* բույսի տերևները, սակայն քիչ մատչելիության պատճառով այն փոխարինվում է շամբալայով։

Հնդկաստանում, որպես կանոն, խառնուրդը պատրաստում են օգտագործելուց առաջ թարմ բաղադրամասերերով, բաղադրությունը հաստատված չէ և որոշվում է համով։ Հնդկաստանից դուրս կարրին հայտնի է չոր փոշու տեսքով։

Այն կիրառվում է բրնձին, բանջարեղեններին, մսին, թռչունների և ոչ ոգելից ըմպելիքներին բույր հաղորդելու և ներկման համար։

## Բաղադրություն
Կարրի բաղադրությունը Ասիայի, Եվրոպայի և Ամերիկայի պետությունների արդյունաբերական արտադրություններում (տոկոսային).

## Տես նաև
* Կարրի (ուտեստ)
* Խմելի-սունելի

## Ծանոթագրություններ

## Գրականություն
* 

Կատեգորիա:Համեմունքներ
Կատեգորիա:Հնդկական խոհանոց
Ծովային թանգարան «Նեպտունեա»

**Ծովային թանգարան «Նեպտունեա»** (), գտնվում է Ֆրանսիայի Լա Ռոշել քաղաքում գտնվող Շալուտիե նավահանգստում (ֆր. Bassin des Chalutiers)։ Ֆրանսիայի ամենահայտնի ծովային թանգարաններից է։

## Պատմություն
մինի|«Կալիպսո»
Լա Ռոշելի նահանգի ծովային թանգարանը հիմնադրվել է 1986 թվականին դժվարությամբ ձեռք բերած ծովային ժառանգությունը պահպանելու համար։ Այդ ժամանակ թանգարանի տնօրենն էր Պատրիկ Շնեպպը։ 1988 թվականին թանգարանի տնօրենի նախաձեռնությամբ այնտեղ է բերվել «Ֆրանսիա -1» օդերևութաբանական հետախուզանավը։ 1989 թվականին թանգարանը ձեռք է բերել օվկիանոսային շոգենավ, որը կառուցվել է 1958 թվականին։ 1995 թվականին Ծովային թանգարանն իրեն տալիս է «Նեպտունեա» անունը, նույն ժամանակահատվածում հիմնվում է գրախանութ։ 1998 թվականին թանգարանի կանոնադրությունը փոխվեց և այն դարձավ պետական արդյունաբերական և առևտրային հաստատություն, իսկ 2001 թվականին այն դարձել է պետական վարչական հաստատություն։ 2008 թվականին Ծովային թանգարանը սկսվեց համարվել քաղաքի թանգարաններից մեկը և դարձավ քաղաքային։

Ծովային թանգարանի ցուցանմուշների շարքում  է Ժակ Իվ Կուստոի «Կալիպսո» հետախուզական նավը։ Այն գտնվում է Շելյուտե նավահանգստում։ Թանգարանի ցուցահանդեսը նվիրված է տարբեր նավերի և օվկիանոսի ուսումնասիրություններին։ Այստեղ այն ուսումնասիրելով կարելի է պարզել, թե ինչպես է գործում հետախուզական օդերևութաբանական նավը։ Թանգարանի ցուցանմուշների թվում է նաև սեյները։

Թանգարանի աշխատանքային գրաֆիկ. ամեն օր՝ ապրիլից մինչև հոկտեմբեր` 10:00-ից 18:30, նոյեմբերից մարտը` 14:00։ Դեկտեմբեր և հունվար ամիսներին թանգարանը փակ է։ Հուլիս, օգոստոս ամիսներին այն բաց է մինչև 19:00։

Մուտքը փակվում է թանգարանը փակվելուց մեկ ժամ առաջ։ Մեծահասակների այցելության մեկ տոմսի արժեքը 9 եվրո է, 4-ից 18 տարեկան անձանց համար տոմսերի գինը 6,5 եվրո է։ Այցելուների որոշ կատեգորիաների համար տրամադրվում է անվճար ընդունելություն։ Կա ընտանեկան տոմս, որի համաձայն ընտանիքի մի քանի անդամ կարող են այցելել թանգարան, որոնցից յուրաքանչյուրը կվճարի 6,5 եվրո։

Musée maritime La Rochelle - Saint Gilles (3).jpg
Le remorqueur "Saint-Gilles" (3).JPG
Concarneau acceuille la calypso.jpg
Etrave.JPG
Calypso sous hangar à Concarneau 09.jpeg
Musee maritime 4.jpg
326 - Musée Maritime - La Rochelle.jpg
Musée maritime de La Rochelle 001.jpg


## Ծանոթագրություններ

## Գրականություն
* 

Կատեգորիա:1986 հիմնադրումներ Ֆրանսիայում
Կատեգորիա:1986 հիմնադրված թանգարաններ
Կատեգորիա:Ծովային թանգարաններ
Կատեգորիա:Ֆրանսիայի թանգարաններ
Բնական պատմության թանգարան (Ռոտերդամ)

**Բնական պատմության թանգարան** (),  գիտական թանգարան Ռոտերդամում (Նիդեռլանդներ)։

Թանգարանը բացվել է 1927 թվականին։ 2015 թվականին թանգարան է այցելել 44009 մարդ։

## Պատմություն
1922 թվականին Նիդեռլանդների բնական պատմության ասոցիացիայի Ռոտերդամի բաժինը  () հիմնադրեց Բնական թանգարանի ստեղծման և պահպանման ասոցիացիան ():

## Տեղադիրք
Թանգարանը գտնվում է Վիլա Դեյկզիգտում (Villa Dijkzigt), Մուզեումպարկում, Կյունստխալի և Բոյմանս վան Բյոնինգենի թանգարանների կողքին։
200px|մինի|ձախից|Թանգարանի տնօրեն Քես Մուլիքերը

Թանգարանի շենքը կառուցվել է 1852 թվականին։ Թանգարանը կառուցվել է ճարտարապետ Յոհան Մեթսելերի նախագծով։ 1995 թվականին շենքի մոտ կառուցվել է ապակե տաղավար, որը նախագծել է ճարտարապետ Էրիկ վան Էգերաթը։

Թանգարանը ունի նաև խանութ և գրադարան։

## Հավաքածու
Թանգարանի հավաքածուն պարունակում է մոտ 400 000 օբյեկտ, որից 253 119 գրանցված է։

## Ադմինիստրացիա
2015 թվականից թանգարանի տնօրենն է Քես Մուլիքերը։ 2016 թվականից թանգարանի հսկիչն է Բրամ Լանգեվելդը։

2012 թվականին թանգարանը ընդունել է 37 814, իսկ 2015 թվականին՝ 44 009 այցելու։

## Պատկերասրահ

Homotherium latidens mandible.JPG
Panthera schreuderi.JPG
Platalearostrum hoekmani 1.JPG
Monarcha boanensis Foto Kees Moeliker.jpg
Natuurhistorisch Museum Rotterdam 20190511 olifant Ramon.jpg


## Ծանոթագրություններ

Կատեգորիա:1927 հիմնադրված թանգարաններ
Կատեգորիա:Բնագիտական թանգարաններ
Կատեգորիա:Նիդերլանդների թանգարաններ
Heaven for Everyone

«**Heaven for Everyone**» («Երկինք բոլորի համար»), The Cross բրիտանական ռոք խմբի երգը Shove It ալբոմից։ Երգը գրել է Ռոջեր Թեյլորը Queen-ի A Kind of Magic ալբոմի սեսիաների ժամանակ։ Այդ ժամանակ էլ ստեղծվել է երգի դեմո տարբերակը։

Shove It ալբոմի բրիտանական հրատարակության վրա թողարկվել է Ֆրեդի Մերկուրիի վոկալով երգի տարբերակը, իսկ ամերիկյան հրատարակության և բոլոր սինգլների վրա՝ Ռոջեր Թեյլորի վոկալով տարբերակը։ Երգը The Cross-ի վաղ ստեղծագործության համար տիպիկ փոփ ռոք հնչում ունի։

1995 թվականին Queen-ը թողարկել է երգի քավեր տարբերակը Ֆրեդի Մերկուրիի վոկալով Made in Heaven ալբոմի վրա։ Այդ տարբերակը տարբերվում է ծանր, էներգետիկ հնչմամբ։ Այն երկրորդ հորիզոնական է զբաղեցրել բրիտանական հիթ-շքերթում։

## Թրեք լիստ
### 1988 The Cross-ի սինգլների թողարկումներ
**UK 7" սինգլ**

# "Heaven for Everyone" (Ռոջեր Թեյլորի վոկալ)
# "Love on a Tightrope"

**UK 12" սինգլ**

# "Heaven for Everyone" (Ռոջեր Թեյլորի վոկալ)
# "Love on a Tightrope"
# "Contact"

### 1995 Queen-ի սինգլների թողարկումներ
**UK CD1**

# "Heaven for Everyone" (Սինգլ տարբերակ)
# "It's a Beautiful Day"
# "Heaven for Everyone" (Ալբոմային տարբերակ)

**UK CD2**

# "Heaven for Everyone" (Սինգլ տարբերակ)
# "Keep Yourself Alive"
# "The Seven Seas of Rhye"
# "Killer Queen"

**UK cassette**

# "Heaven for Everyone" (Սինգլ տարբերակ)
# "It's a Beautiful Day" (Սինգլ տարբերակ)

**US CD սինգլ**

# "Heaven for Everyone" (Սինգլ տարբերակ)
# "Soul Brother" (ձայնագրվել է 1981 թվականին)

**UK Promo CD / 12"**

# "Heaven for Everyone" (Սինգլ տարբերակ)

**UK 7"**

* A. "Heaven for Everyone" (Սինգլ տարբերակ)
* B. "Heaven for Everyone" (Ալբոմային տարբերակ)

## Մասնակիցներ
**The Cross-ի տարբերակ**

* Ռոջեր Թեյլոր՝ վոկալ, գործիքների մեծամասնությունը
* Էդնի Սպայք՝ վոկալ
* Ֆրեդի Մերկուրի՝ հյուր վոկալ և բեք վոկալ

**Queen-ի տարբերակ**

* Ֆրեդի Մերկուրի՝ գլխավոր և բեք վոկալ
* Բրայան Մեյ՝ էլեկտրակիթառ, բեք վոկալ 
* Ռոջեր Թեյլոր՝ հարվածայիններ, բեք վոկալ
* Ջոն Դիքոն՝ բաս կիթառ

## Հիթ-շքերթներ և վաճառքներ

### Շաբաթային հիթ-շքերթներ

### Տարեվերջի հիթ-շքերթ

### Հավաստագրումներ

## Ծանոթագրություններ

## Արտաքին հղումներ
* 
* Երգի տեքստը Queen-ի պաշտոնական կայքում

Կատեգորիա:1988 սինգլներ
Կատեգորիա:1995 սինգլներ
Կատեգորիա:Քուին խմբի երգեր
Ադամ Բրոդի

**Ադամ Ջերարեդ Բրոդի** (, ), դերասան, սցենարիստ, պրոդյուսեր։ Մեծ ճանաչում է ձեռք բերել «Միայնակ սրտեր» ֆիլմում խաղացած Սետա Կոենի դերով։

## Կենսագրություն
Ծնվել է 1979 թվականի դեկտեմբերի 15-ին Կալիֆոռնիայի Սան Դիեգո քաղաքում՝ հրեայի ընտանիքում։ Ադամի ծնողներն են Վալերի (ծննդյամբ Զիֆման) և Մարկ Բրոդիները։ Ունի երկու կրտսեր եղբայր՝ երկվորյակներ Շոնը և Մեթը։ Հաճախել է Wangenheim և Scripps Ranch միջնակարգ դպրոցներ, որտեղ ստացել է «վատ գնահատականներ»։ Մեծացել է Սան Դիեգոյի արվարձանում, որտեղ և զբաղվել է սերֆինգով։ 19 տարեկանում հեռացել է քոլեջից և տեղափոխվել Հոլիվուդ՝ դերասան դառնալու համար։

## Կարիերա
Նրա մասնակցությամբ ամենահայտնի աշխատանքներն են՝ «Միստր և միսիս Սմիթ» ֆիլմը (խաղացել է Դենսի դերը, որին հետապնդում էին Սմիթները) և «Միայնակ սրտեր» հեռուստասերիալը, որտեղ խաղացել է Սեթա Կոենի դերը։ Բրոդին գլխավոր դեր է խաղացել Քարթեր Վեբբի «Կանանց երկրում» ռոմանտիկ կատակերգությունում։

2007 թվականին «Միայնակ սրտեր» ֆիլմի ավարտից հետո նա միանգամից խաղացել է երկու ֆիլմում՝ «Քրքջացողը» և «Տասը պատգամ»։ 2009 թվականին Ջոշ Լուկասի  հետ խաղացել է «Մահ սիրո մեջ» ֆիլմում և «Ջենիֆերի մարմինը» սարսափ ֆիլմում։ 2011 թվականին թողարկվել է նրա մասնակցությամբ «Ճիչ 4» ֆիլմը։

2014 թվականին խաղացել է «Կյանքի ընկերներ» ֆիլմում։ 2015 թվականին խաղացել է «Սեր առանց պարտավորությունների», ինչպես նաև սկսել է խաղալ «Բիլլի և Բիլլի» սիթքոմում։

## Անձնական կյանք
2003-2006 թվականներին հանդիպել է «Միայնակ սրտեր» սերիալի իր խաղընկերոջ՝ Ռեյչել Բիլսոնի հետ։

2013 թվականին հանդիպել է Լեյթոն Միսթրի հետ։ 2013 թվականի նոյեմբերին զույգը նշանադրվել է, իսկ 2014 թվականի փետրվարի 15-ին՝ ամուսնացել։ Զույգն ունի դուստր՝ Արլո Դեյ Բրոուդին (ծնվել է 04.08.2015)։

## Ֆիլմագրություն

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի երաժիշտներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի պրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Իգոր Կիրեև

**Իգոր Օլեգովիչ Կիրեև** (, ), ռուս ֆուտբոլիստ, եզրային կիսապաշտպան։

## Կարիերա
Իգոր Կիրեևը Մոսկվայի «Սպարտակի» ֆուտբոլային դպրոցի սան է։ 16 տարեկան հասակումընդգրկվել է մեծահասակների թիմի հետ։ 2010 թվականի հունվարին սկսել է մարզվել հիմնական կազմի հետ, որտեղ նրան հրավիրել է թիմի գլխավոր մարզիչ Վալերի Կարպինը։ 2010 թվականի մարտի 14-ին Ռուսաստանի առաջնության 1-ին տուրի՝ մոսկովյան «Դինամո» ակումբի դեմ խաղում Կիրեևը կատարել է իր նորամուտը «Սպարտակի» հիմնական կազմում՝ հանդիպման 64-րդ րոպեին փոխարինելով Եվգենի Մակեևին։ Առաջին խաղը եղել է անհաջող. արհեստական խաղից դուրս ստեղծելու ժամանակ նա հապաղել է, ինչից հետո «Դինամոյի» խաղացող Իգոր Սեմշևն ստացել է գնդակը և խփել խաղի միակ գոլը։ Մարտի 20-ին «Սպարտակ» և «Զենիթ» ակումբների երկրորդ կազմերի խաղում Կիրեևն ստացել է ստացել է վնասվածք և խաղից դուրս մնացել մեկ ամսով։

2012 թվականի օգոստոսին «Ռոստով» ակումբի հետ կնքել է եռամյա պայմանագիր։

2004 թվականի փետրվարի 17-ին վարձավճարային հիմունքներով տեղափոխվել է «Սպարտակ-Նալչիկ» ակումբ։

2014 թվականի հուլիսի 29-ին նույնպես վարձավճարային հիմունքներով մեկ տարի ժամկետով տեղափոխվել է «Ամկար» ակումբ։

2015 թվականի ապրիլի վերջին ստացել է ծնկի ջլերի ծանր վնասվածք։ Վիրահատվել է Գերմանիայում, որի ժամանակ ջլերը փոխվել են արհեստականով։ Չի խաղացել առնվազն կես տարի։ 2015 թվականի նոյեմբերի 30-ին կատարել է իր նորամուտը «Ռոստով» ակումբի կազմում՝ փոխարինման դուրս գալով «Կրասնոդար» ակումբի դեմ խաղի 93-րդ րոպեին։ 2016 թվականի հոկտեմբերի 19-ին անցկացրել է իր առաջին խաղը Չեմպիոնների լիգայում՝ խաղալով 90 րոպե «Ատլետիկո Մադրիդ» ակումբի դեմ խաղում։

2018 թվականի փետրվարին վարձավճարային պայմանագիր է կնքել Կուրսկի «Ավանգարդ» ակումբի հետ։ 2018 թվականի ապրիլի 18-ին «Շիննիկ» ակումբի դեմ խաղում խփել է հաղթական գոլ, որն օգնել է թիմին դուրս գալ Ռուսաստանի գավաթի խաղարկության եզրափակիչ փուլ։ Եզրափակչում «Տոսնո» ակումբի դեմ խաղի (1։2) 16-րդ րոպեին դարձել է գոլի հեղինակ՝ հավասարեցնելով խաղի հաշիվը։

## Ձեռքբերումներ
 **«Սպարտակ» (Մոսկվա)**
* Ռուսաստանի երիտասարդական առաջնության հաղթող (1) – 2010

 **«Ավանգարդ» (Կուրսկ)**
* Ռուսաստանի գավաթի խաղարկության եզրափակչի մասնակից (1) – 2017/2018

## Վիճակագրություն
2015 թվականի ապրիլի 5-ի դրությամբ

## Ծանոթագրություններ

## Արտաքին հղումներ
* 
* 

Կատեգորիա:Ամկար Պերմի ֆուտբոլիստներ
Կատեգորիա:Մորդովիա Սարանսկի ֆուտբոլիստներ
Կատեգորիա:Ռոստովի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սպարտակ Մոսկվայի ֆուտբոլիստներ
Կատեգորիա:Սպարտակ Նալչիկի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Կատեգորիա:Ռուսաստանի սպորտի վարպետներ
Պիկվիկ (թեյ)

**Թեյ «Պիկվիկ»** (*Pickwick*), ապրանքանիշ, որի անվան տակ իրացվել է *Douwe Egberts* հոլանդական ընկերության թեյը։ Բենիլյուքսի երկրներում թեյի և սուրճի շուկայի առաջատարն է։ Կոչվել է ի պատիվ «Պիկվիկյան ակումբի հետմահու հուշերը» վեպի։

1753 թվականին Դաուվ Էգբերտը և նրա կինը՝ Ակքեն Ֆրիզլանդի Յաուրա քաղաքի գլխավոր փողոցում բացել են սուրճի, թեյի և ծխախոտի վաճառքի կրպակ։ Մինչև 1937 թվականը ընկերության բոլոր թեյերը արտադրվել են Douwe Egberts ապրանքանիշով և յուրաքանչյուր տուփի վրա որպես պատկերանշան պատկերված է եղել անգլիական փոստային կառքը։

1930-ական թվականներին ընկերությունը ղեկավարում էր Յոհաննես Հեսելը, որի կինը սիրում էր ընթերցել Չարլզ Դիքենս։ Տպավորված պարոն Պիկվիկի արկածների մասին վեպից՝ նա առաջարկել է թեյի անունը փոխել «Պիկվիկ»-ով։ Համենայն դեպս, ապրանքանիշի փոխման մասին այդ լեգենդը հոլանդերենից «լոնդոներեն» է թարգմանվել ընկերության պաշտոնական կայքում։

«Պիկվիկ» ապրանքանիշի տակ արտադրվել է ավանդական սև թեյ, մրգային համով սև թեյ, բուսական թեյ, կանաչ թեյ, ռոյբոս և մրգային խառնուրդ։

## Ծանոթագրություններ

## Արտաքին հղումներ
*Պաշտոնական կայք

Կատեգորիա:Թեյ
Կատեգորիա:Նիդերլանդների ընկերություններ
Կատեգորիա:Ըմպելիքներ
Պոլ Սաբատյե

**Պոլ Սաբատյե** (, ), ֆրանսիացի գրող, պատմաբան, 1901-1903 և 1924-1925 թվականներին առաջադրվել է Գրականության Նոբելյան մրցանակի։ Այդ հինգ տարիների ընթացքում հինգ անգամ առաջադրել է Շվեդիայի ակադեմիայի անդամ Կառլ Բիլդտի կողմից` «Սուրբ Ֆրանցիսկ Ասսիզեցու կենսագրությունը» գրքի համար։

## Կենսագրություն
Ծնվել է 1858 թվականի օգոստոսի 3-ին, ֆրանսիական Սեն Միշել դը Շաբրիյանու կոմունայում, կրթություն է ստացել Փարիզի աստվածաբանության ֆակուլտետում։ 1885 թվականին դարձել է Ստրասբուրգի Սուրբ Նիկողայոս եկեղեցու վիկարիոսը։ Սակայն, 1889 թվականին հրաժարվել է բարձրացումից, ինչը Գերմանիայի ենթակա դառնալու պայման էր, և հեռացվել է։

Նա չորս տարի բողոքականների քահանա է եղել Սևենների St. Cierge եկեղեցում, իսկ հետո ամբողջությամբ նվիրվել է պատմական հետազոտությունների։ Նա տպագրության է պատրաստել «Դիդախե» հրատարակությունը, իսկ 1893 թվականի նոյեմբերին հրատարակել է «Սուրբ Ֆրանցիսկ Ասսիզեցու կենսագրությունը» գիրքը։ Այդ գիրքը մեծ խթան է հանդիասացել միջնադարյան գրականության և կրոնական փաստաթղթերի ուսումնասիրման համար։

Պոլ Սաբատեի կողմից գրված «Սուրբ Ֆրանցիսկ Ասսիզեցու կենսագրությունը» գիրքն ընդգրկված էր կաթոլիկ եկեղեցու կողմիղ արգելված գրքերի ցանկում` սրբի կյանքի պատմությունն անվստահելի կերպով ներկայացնելու պատճառով։
 
1919 թվականին Սաբատյեն Ստրասբուրգում դարձել է բողոքական աստվածաբանության պրոֆեսոր։

## Ստեղծագործություններ
* La Didachè, texte grec, avec un comm. Paris (1885)
* Codex colbertinus parisiensis. Qvatuor Evangelia ante Hieronymum latine translata post editionem Petri Sabatier cum ipso codice collatam (1888)
* Life of St. Francis of Assisi
* Modernism The Jowett Lectures

## Ծանոթագրություններ

## Աղբյուրներ
* [Работы Поля Сабатье и его биографии](https://archive.org/search.php?query=mediatype%3A(texts)%20-contributor%3Agutenberg%20AND%20(subject%3A%22Sabatier%2C%20Paul%2C%201858-1928%22%20OR%20creator%3A%22Sabatier%2C%20Paul%2C%201858-1928%22%20OR%20creator%3APaul%20Sabatier)) на сайте Internet Archive

Կատեգորիա:20-րդ դարի պատմաբաններ
Կատեգորիա:Եկեղեցական պատմիչներ
Կատեգորիա:Էդինբուրգի համալսարանի պատվավոր դոկտորներ
Կատեգորիա:Լոնդոնի թագավորական միության արտասահմանյան անդամներ
Կատեգորիա:Կալվինիստներ
Կատեգորիա:Ֆրանսիացի աստվածաբաններ
Կատեգորիա:Ֆրանսիացի գրողներ
Կատեգորիա:Ֆրանսիացի պատմաբաններ
Շուռ է գալիս ծանր քարը...

«**Շուռ է գալիս ծանր քարը...**», Հովհաննես Թումանյանի բանաստեղծություններից՝ գրված 1915 թվականին։

## Պատմություն
Թումանյանն այս բանաստեղծությունը գրել է Վանում՝ 1915 թվականի հունիսի 14-ին։

Բանաստեղծության մեկ ինքնագիր պահվում է Եղիշե Չարենցի անվան գրականության և արվեստի թանգարանի Թումանյանի ֆոնդի № 257-ում, իսկ № 71-ում՝ ուրշի ձեռքով արտագրված օրինակ։

Առաջին անգամ տպագրվել է 1915 թվականի հունիսի 24-ին Վանում լույս տեսած «Աշխատանք» շաբաթաթերթի № 27-ում, այնուհետև՝ Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 176)։

Նկարագրելով Թումանյանի այցը Վան, Սողոմե Ջրբաշյանը հիշում է բանաստեղծի և տեղի երիտասարդ մտավորականների հետ հանդիպումը Սաֆարյանների այգում և ոտանավորի գրության հանգամանքների մասին հայտնում․

Քանի որ հավաքույթը տեղի է ունեցել հունիսի 18-ին, պետք է ենթադրել, որ Թումանյանն առանձնացել է ոչ թե ոտանավորը գրելու, այլ չորս օր առաջ գրածը նորից աչքի անցկացնելու համար։

Հովհաննես Թումանյանի երկերի լիակատար ժողովածուի 1-ին հատորում արտատպվել է «Աշխատանք» շաբաթաթերթից։

## Ծանոթագրություններ

Կատեգորիա:1915 գրականությունում
Կատեգորիա:Բանաստեղծություններ
Կատեգորիա:Հովհաննես Թումանյանի բանաստեղծություններ
Under Pressure

«**Under Pressure**» («Ճնշման տակ»), Queen-ի և Դեյվիդ Բոուիի համատեղ երգ։

## Ստեղծման պատմություն
Ինչպես հայտնել է Ռոջեր Թեյլորը իր հարցազրույցներից մեկում 1984 թվականին, երգը գրել է Ֆրեդի Մերկուրին, իսկ Բոուին առաջարկել է իր կատարելագործումները երաժշտական առումով, հորինելով հայտնի բասային կատարումը։

Մերկուրին իր հերթին ասել է (BBC Radio 1-ի համար հարցազրույցի ժամանակ, 1985 թվականին)․ 

## Թողարկում և ազդեցություն
Սինգլը թողարկվել է 1981 թվականի հուլիսի 9-ին և մեծ հաջողություն է ունեցել, առաջին տեղ զբաղեցնելով բրիտանական հիթ-շքերթներում։

Երգի համար տեսահոլովակ չի նկարահանվել, քանի որ այդ ժամանակ Բոուին զբաղված էր, և Դևիդ Մալեթը՝ ռեժիսորը, ով նկարահանել է և Բոուիի, և Queen-ի տեսահոլովակների մեծամասնությունը, հին ֆիլմերի սև-սպիտակ դրվագներից հոլովակ է պատրաստել, որոնք միացված էին «ճնշման թեմայով»։

Երգը երբեք չի կատարվել համատեղ համերգների ժամանակ, անգամ Live Aid-ում, որի մասնակիցների մեջ էին և Queen-ը, և Բոուին։

1992 թվականի ապրիլի 20-ին, Ֆրեդի Մերկուրիի հիշողության նվիրված համերգի ժամանակ, Դեյվիդ Բոուին կատարել է երգը Էնի Լենոքսի հետ, Queen-ի մնացած անդամների նվագակցության տակ։

## Քավեր տարբերակներ
Հարավարևելյան Ասիայում ցունամիից հետո, երգը վերաձայնագրվել է My Chemical Romance և The Used հայտնի խմբերի կողմից, և թողարկվել է որպես առանձին սինգլ։ Վաճառքներից փողը օգտագործվել է աղետում տուժածներին օգնելու համար։

Իր տարբերակը նաև Keane խումբն է ձայնագրել։ Այն գրեթե չի տարբերվում օրիգինալից։ Բոլոր վոկալային մասերը տարբեր ինտոնացիաներում երգել է Թոմ Չապլինը։

1990 թվականին ռեփ երգիչ Vanilla Ice-ը օգտագործել է երգի սեմփլը իր «Ice Ice Baby» երգի համար։

## Under Pressure-ը կինոյում
* 1997՝ «Սպանություն Գրոս Փոյնտում»
* 1998՝ «Խորթ մայր»
* 2002՝ «Կլինիկա» 
* 2002՝ «40 օր և 40 գիշեր»
* 2004՝ «Հարևանուհի»
* 2007՝ «Սարսափներիս աղջիկը»
* 2007՝ «Չակ և Լարի․ Հրդեհային հարսանիք»
* 2007՝ «Անտեսանելի»
* 2009՝ «Պատմության մեծագույն հայրը»
* 2010՝ «Դա շատ ուրախ պատմություն է»
* 2011՝ «Փախչիր 2»
* 2015՝ «Գերմանիա-83» 
* 2015՝ «Մինյոններ»
* 2016՝ «Ամերիկացիներ»
* 2017՝ «Պայթուցիչ շիկահեր»
* 2018՝ «Կախարդներ» 
* 2018՝ «Bohemian Rhapsody»

## Հիթ-շքերթներ
### Օրիգինալ տարբերակ

#### Շաբաթյան հիթ-շքերթներ

##### Տարեվերջի հիթ-շքերթներ

### «Rah Mix»

## Հավաստագրումներ

## Ծանոթագրություններ

## Արտաքին հղումներ
* Պաշտոնական տեսահոլովակներ՝
** Օրիգինալ տեսահոլովակ
** ''Կենդանի Wembley''-ում
** ''Կենդանի The Bowl''-ում

Կատեգորիա:1981 սինգլներ
Կատեգորիա:1999 սինգլներ
Կատեգորիա:2005 սինգլներ
Կատեգորիա:2018 սինգլներ
Կատեգորիա:Քուին խմբի երգեր
Կատեգորիա:Զուգերգեր
Կատեգորիա:Շոն Մենդեսի երգեր
Կատեգորիա:UK Singles Chart գլխավորած սինգլներ
Գունավոր մարդկանց առաջընթացի ազգային ասոցիացիա

**Գունավոր մարդկանց առաջընթացի ազգային ասոցիացիա** (անգլ․՝ National Association for the Advancement of Colored People, կամ կարճ NAACP) Միացյալ Նահանգներում մեծ հասարակական կազմակերպություն է, որը հիմնադրվել է սևամորթների իրավունքների պաշտպանության համար։ Ներկայումս այն հանդիսանում է ամենահին և ազդեցիկ կազմակերպություններից մեկը, որը պայքարում է քաղաքացիական իրավունքների համար։
Գունավոր մարդկանց առաջընթացի ազգային ասոցիացիան հիմնադրվել է 1909 թվականին փետրվարի 12-ին ՝ սպիտակ և սևամորթ ամերիկացիների (ներառյալ Ուիլյամ Դուբոիսի) խառը խմբի կողմից։ Կազմակերպության գլխավոր գրասենյակը սկզբում գտնվում էր Նյու Յորքում, բայց ներկայումս գտնվում է Բալթիմորում։ Ասոցիացիան ղեկավարվում է 60 հոգուց բաղկացած տնօրենների խորհրդի կողմից։ Ասոցիացիայի գործունեության արդյունքում, 20-րդ դարի ընթացքում ԱՄՆ-ում աստիճանաբար վերացվեց տարանջատումը և սևամորթների իրավունքների մի շարք այլ սահմանափակումներ։

## NAACP-ի Մրցանակը
**NAACP-ի մրցանակները** (անգլ․՝ NAACP Image Awards) շնորհվում են ամեն տարի 1967 թվականից ի վեր և պարգևատրվում են երաժշտության, կինոյի և հեռուստատեսության ոլորտներում։
Այլ հայտնի մրցանակների պես, NAACP-ն շնորհվում է տարբեր կատեգորիաների (ընդհանուր թիվը 35), իսկ թեկնածուների ընտրությունը որոշվում է ժյուրիի քվեարկությամբ։
Արարողությունը սովորաբար անցկացվում է մարտին և հեռարձակվում է հեռարձակվող հեռուստաալիքներից մեկով։

## Սպինգարի Մեդալը
1915 թվականից ի վեր, ամեն տարի, աֆրիկյան ծագմամբ ամերիկացիները պարգևատրվում են Spingarn մեդալով։

## Ծանոթագրություններ

## Արտաքին հղում
* Պաշտոնական կայք

Կատեգորիա:ԱՄՆ-ի կինոմրցանակներ
Կատեգորիա:Իրավապաշտպան կազմակերպություններ
Կատեգորիա:Հակառասիզմ
Ցատկոտող Ջոն

**«Ցատկոտող Ջոն»** (), ԱՄՆ հարավային նահանգների ավանդական խոհանոցի ուտեստ, պատրաստվում է վիգնայից, բրնձից, կտրտած սոխից ու բեկոնի շերտերից և համեմվում կծու պղպեղով, աղով և սխտորով։

«Ցատկոտող Ջոնի» պատմությունն սկսվում է ԱՄՆ-ում ստրկատիրության ժամանակներից։ Նրա հիմնական բաղադրիչը՝ վիգնան, այն ժամանակ լայնորեն տարածված էր Արևմտյան Աֆրիկայում։ Այդ պատճառով դրա հիման վրա ստեղծվող ուտեստը հասանելի էր Կոնգոյից ԱՄՆ բերված ստրուկներին։ Կան նաև վարկածներ, որոնց համաձայն՝ ուտեստը հայտնվել է Սենեգալի և Նիգերիայի մուսուլմանների շնորհիվ, որոնք պատրաստել են այն ապխտած տավարի մսով կամ հնդկացի-սեմինոլների շնորհիվ։

Ուտեստի անվան ծագման վերաբերյալ ստույգ տվյալներ չկան։ Ըստ մի վարկածի՝ այն ծագում է *pois pigeons* (աղավնու ոլոռ) ֆրանսիական բառակապակցությունից, ըստ այլ տարբերակի՝ հինդիով *bahatta kachang* բառակապակցությունից, որը նշանակում էր ոլոռ։

«Ցատկոտող Ջոն» ուտեստն ընդունված է ուտել հունվարի 1-ին։ Ենթադրվում է, որ ուտեստը նպաստում է հարստությանը և հաջողությանը նոր տարում։ Հատիկները խորհրդանշում են մետաղադրամներ, կանաչին՝ դոլարային թղթադրամներ, իսկ ուտեստի հետ մատուցվող եգիպտացորենի հացը՝ ոսկին։ «Ցատկոտող Ջոնի» մնացորդները կոչվում են «ցատկող Ջեննի» () և խորհրդանշում են տանտերերի խնայողությունը. մնացորդներն ուտելը, ըստ հավատալիքների, ավելի հավանական է դարձնում ընթացիկ տարում հարստանալը։

## Ծանոթագրություններ

## Գրականություն
* 
* 
* 

## Արտաքին հղումներ
* Hoppin' John Recipe

Կատեգորիա:Ամերիկյան խոհանոց
Կատեգորիա:Բրնձով ուտեստներ
Կատեգորիա:Ուտեստներ խոզի մսից
Headlong

**«Headlong»** («Սրընթացորեն»), Queen բրիտանական ռոք խմբի սինգլը նրանց Innuendo տասնչորսերորդ ալբոմից։ Երգի հեղինակն է Բրայան Մեյը։ Ֆրեդի Մերկուրիի առաջարկով երգը օգտագործվել է Queen ալբոմի համար։

Երգը եղել է առաջին սինգլ, որը թողարկվել է ԱՄՆ-ի համար 1991 թվականին հունվարի 14-ին Hollywood Records լեյլբի հետ պայմանագրի համաձայն։ Բրիտանիայում երգը թողարկվել է մայիսում։ Թողարկումից հետո երգը Billboard ամսագրի Hot Mainstream Rock Tracks հիթ-շքերթում երրորդ տեղ է զբաղեցրել։

## Շապիկ
Ամերիկյան հրատարակությամբ թողարկված սինգլի համար շապիկը ոգեշնչվել է ֆրանսիացի նկարիչ Ժան Գրանվիլի աշխատանքներից։

## Ձայնագրման մասնակիցներ
* Ֆրեդի Մերկուրի՝ վոկալ
* Ջոն Դիքոն՝ բաս կիթառ, բեք վոկալ
* Ռոջեր Թեյլոր՝ հարվածայիններ, բեք վոկալ 
* Բրայան Մեյ՝ կիթառ, ստեղնայիններ, բեք վոկալ

## Տեսահոլովակ
Դա խմբի վերջին տեսահոլովակն է, որը նկարահանվել է գունավոր տարբերակով։ Ֆրեդի Մերկուրիի երեսը գրեթե գրիմավորած չէր, դրա համար երևում էին նրա երեսի փոփոխությունները հիվանդության պատճառով։ Մերկուրին հայտնվում է դեղին սվիտերում, դասական շալվարում, կապույտ շապիկում և փողկապում։

Երաժշտությունը հատուկ ռիթմ ունի։ «Nothin' You can do about it» տողը ամեն անգամ փոխում է իր ռիթմը։ Երաժշտության տրամադրությունը ուրախ է, տեմպը՝ արագ։ Տեսահոլովակը նկարահանվել է մի քանի ամիսների ընթացքում․ սեպտեմբերին, նոյեմբերին, դեկտեմբերին։

## Հիթ-շքերթներ

## Ծանոթագրություններ

## Արտաքին հղումներ
# 

Կատեգորիա:Բրիտանական երգեր
Կատեգորիա:Քուին խմբի երգեր
Ջիմ Բիչ

**Հենրի Ջեյմս Բիչ** (), ով ավելի հայտնի է որպես Ջիմ Բիչ։ Բրիտանացի իրավաբան և խմբերի մենեջեր, ով ավելի հայնտի է որպես Queen խմբի, դրա առանձին անդամների և կատակերգական «Monty Python» խմբի մենեջեր։ Նա «Մայամի» է անվանվել Ֆրեդի Մերկուրիի կողմից։ Նա զբաղեցրել է խմբի մենեջերի պաշտոնը 1978 թվականին դրանից հետո, երբ նա թողել է նրանց իրավաբանի պաշտոնը։

Բիչը Transistor Project-ի համահիմնադիրն է, Դեյվ Ռոունթրիի հետ միասին։ Բիչը նաև Mercury Phoenix trust ֆոնդի համահիմնադիրներից մեկն է։ Բիչը ապրում է Շվեյցարիայի Մոնտրյո քաղաքում
։

## Վաղ տարիներ
Ջիմ Բիչը կրթություն է ստացել Քեմբրիջի Cheltenham College and Queens' College, որտեղ նա իրավագիտություն էր ուսումնասիրում։ Նա եղել է Cambridge Footlights-ի անդամ և 1963 թվականին ուղևորվել է շրջագայության ամբողջ Անգլիայով և Շոտլանդիայով Էրիկ Այդլի և Գրեմ Գարդենի հետ որպես դաշնամուր նվագող։

## Ընտանիք
Ջիմ Բիչը ամուսնացած է Կլաուդիա Բիչի հետ, ունի մեկ դուստր՝ Մատիլդա և մեկ որդի՝ Օլ։

## Մշակույթում
Բիչը 2018 թվականի Bohemian Rhapsody ֆիլմի պրոդյուսերն է։ Նրա դերը ֆիլմում կատարում էր Թոմ Հոլանդերը։

## Ծանոթագրություններ

Կատեգորիա:Ապրող անձինք
Կատեգորիա:Քուին
Կատեգորիա:Բրիտանացի կինոպրոդյուսերներ
Կատեգորիա:Անգլիացի կինոպրոդյուսերներ
Կատեգորիա:Երաժշտական պրոդյուսերներ
Կատեգորիա:Ստեղծագործական կեղծանուններ
Ֆենտեզի համաշխարհային մրցանակ

**''Ֆենտեզի համաշխարհային մրցանակ**, կամ* *'WFA''' (от ), ամենամյա միջազգային մրցանակ, որը տրվում է ֆենտեզի ժանրում գրված ստեղծագործությունների համար։  Մրցանակը ստեղծվել է 1975 թվականին, և շնորհվում է «Ֆենտեզիի համաշխարհային կոնվենտի ժամանակ։ Պարգևատրում է ժյուրին, որը փոխվում է ամեն տարի։ Համարվում է ֆանտաստիկա ժանրի ամենահեղինակավոր մրցանակներից։

Մինչև 2016 թվականը հաղթողներին Հովարդ Լաֆտկրաֆտի կիսանդրի տեսքով արձանիկ էին շնորհում` ֆանտաստիկա ժանրում նրա ունեցած մեծ ներդրման համար։ Սակայն 2017 թվականից արձանիկը փոխվել է ծառի պատկերով, որը կանգնած է լուսնի դիմաց։

## Անվանակարգեր
Մրցանակը շնորհվում է հետևյալ անվանակարգերում

* Վեպ (Novel)
* Վիպակ (Novella)
* Պատմվածք (Short Fiction)
* Անթոլոգիա (Anthology)
* Ժողովածու (Collection)
* Լավագույն նկարիչ (Artist)
* Հատուկ մրցանակ (Special Awards)
* Կոնվենցիայի մրցանակ (Convention Award)
* Ժանրի զարգացման մեջ ունեցած ներդրման համար(Life Achievement)
* Հատուկ մրցանակ մասնագետների համար (Special Award: Professional)
* Հատուկ մրցանակ ոչ մասնագետների համար (Special Award: Non-Professional)

## Ծանոթագրություններ

## Արտաքին հղումներ
* Պաշտոնական կայք World Fantasy Convention.
* Մրցանակակիրներ և անվանակարգեր  պաշտոնական կայքում
* Excerpts and synopses for WFA winning and nominated novels

Կատեգորիա:Մրցանակներ
Superhero (երգ)

**«Superhero»**, երգ, որը երգում է լեհ երգչուհի Վիկտորյա Գաբորը։ Նա Մանկական Եվրատեսիլ 2019 երգի մրցույթում ներկայացրել է Լեհաստանը և հաղթել մրցույթում։ Երգը գրել են Մաուգորզատա Ուշցիուովսկան, Պատրիկ Կումուրը և Դոմինիկ Բուչկովսկի-Վոյտաշեկը։ Այն թողարկվել է 2019 թվականի սեպտեմբերի 30-ին։

## Ստեղծման պատմություն
«Superhero»-ն գրել են լեհ երգիչ, երգահան Ուշցիուովսկան և երգահաններ Պատրիկ Կումուրը և Դոմինիկ Բուչկովսկի-Վոյտաշեկը։ Ուշցիուովսկան և Կումուրը ավելի վաղ համահեղինակել են Մանկական Եվրատեսիլում Լեհաստանին հաղթանակ բերած վերջին` "Anyone I Want to Be" երգը, որը կատարել է Ռոքսանա Վենգելը։ Երգի տեքստը պատմում է գլոբալ տաքացման դեմ պայքարի և շրջակա միջավայրի պաշտպանության աջակցության մասին։

## Մանկական Եվրատեսիլ
2019 թվականի սեպտեմբերի 29-ին Գաբորը մասնակցել է Szansa na sukces (Հաղթելու հնարավորություն) 2019 շոուի եզրափակչին՝ նախապես հաղթելով երկրորդ կիսաեզրափակում` կատարելով Blue Café խմբի «You May Be in Love» երգի քավըրը։ Եզրափակչում Գաբորին հանձնարարվել է կատարել "Superhero"  երգը` որպես Մանկական Եվրատեսիլ երգի մրցույթին ընտրված երգ։ Նա հաղթել է մրցույթը` ստանալով առավելագույն միավորները թե՛ պրոֆեսիոնալ ժյուրիից, թե՛ հեռուստադիտողների քվեարկությունից և հնարավորություն է ստացել Գլիվիցեում կայանալիք Մանկական Եվրատեսիլ 2019 երգի մրցույթում ներկայացնել Լեհաստանը։ Մրցույթը տեղի է ունեցել նոյեմբերի 24-ին, Գլիվից Արենայում. Գաբորը հանդես է եկել տասնմեկերորդը` Ղազախստանի ներկայացուցիչ Երժան Մաքսիմից հետո և Իռլանդիայի ներկայացուցիչ Աննա Քիրնիից առաջ։ Քվեարկության ընթացքում պարզվել է, որ Գաբորը պրոֆեսիոնալ ժյուրիի գնահատականներով գրավել է երկրորդ տեղը` ստանանալով 112 միավոր և հաղթել է օնլայն քվեարկությունը` ստանալով 116 միավոր։ Ընդհանուր առմամբ Գաբորը հավաքել է 278 միավոր` հայտարարվելով մրցույթի հաղթող։

Իր հաղթանակով Գաբորը դարձել է երգի մրցույթը հաղթող երկրորդ լեհ մասնակիցը, և Լեհաստանը դարձել առաջին երկիրը, որը երկու տարի անընդմեջ հաղթում է Մանկական Եվրատեսիլը։ Որպես հաղթող` Լեհաստանը ստացել է 2020-ի Մանկական Եվրատեսիլ երգի մրցույթի առաջին մերժման իրավունքը, բայց Լեհաստանը հրապարակայնորեն հայտարարել է, որ շահագրգռված է այն կրկին հյուրընկալել։

## Չարթեր

## Թողարկման պատմություն

## Ծանոթագրություններ

Կատեգորիա:2019 երգեր
Կատեգորիա:2019 սինգլներ
Կատեգորիա:Մանկական Եվրատեսիլ երգի մրցույթի հաղթող երգեր
Ֆրանսիսկո Պաչեկո

**Ֆրանսիսկո Պաչեկո դել Ռիո** (, ), իսպանացի նկարիչ, արվեստի տեսաբան, բանաստեղծ։ Եղել է Դիեգո Վելասկեսի և Ալոնսո Կանոյի ուսուցիչը, որ զգալի ազդեցություն է թողել 17-րդ դարի իսպանական գեղանկարչության զարգացման վրա։

## Կյանք և ստեղծագործություն
Ֆրանսիսկո Պաչեկոն ծնվել է Խուան Պերեսի և նրա կնոջ` Լեոնոր դել Ռիոյի ընտանիքում։ Դեռևս երիտասարադության տարիներին` հոր մահից հետո, նա տեղափոխվել է Սևիլյա` հորեղբոր մոտ, որը Պաչեկոյին տվել է աշակերտության նկարիչ Լուիս Ֆերնանդեսի մոտ։ Վերջինիս մոտ Պաչեկոն գերազանցապես զբաղվել է իտալացի վարպետների գործերի կրկնօրինակմամբ։ Սևիլյայում նա ամուսնացել է Դե Միրանդա ընտանիքի օրիորդի հետ։ Այս ամուսնությունից ծնվել է նկարչի դուստրը` Խուանան (1602-1660)։ 1611 թվականին Պաչեկոն եղել է Մադրիդում և Տոլեդոյում, որտեղ ծանոթացել է Էլ Գրեկոյի հետ և նրա մոտ նկարչություն ուսանել։ Դրանից հետո նկարիչը վերադարձել է Սևիլյա և բացել նկարչության դպրոց («Academia Sevillana»):

Ֆրանսիսկո Պաչեկոյի` նկարչության դպրոցը հետևել է կրոնական սյուժեների ու կերպարների հանդեպ ակադեմիական դասական մոտեցմանը։ Դրանում կարևոր դեր է ունեցել նաև այն հանգամանքը, որ նկարիչը եղել է Սևիլյայի ինկվիզիցիայի պաշտոնատար անձ։ Նրա կրոնական խոր հավատալիքներն իրենց արտացոլումն են գտել այնպիսի ստեղծագործություններում, ինչպիսիք են «Ահեղ դատաստանը» և «Գրանադայի տառապյալները»։

Դիեգո Վելասկեսը, սկսած 1611 թվականից, վեց տարի ուանել է Ֆրանսիսկո Պաչեկոյի մոտ։ 1618 թվականին նա ամուսնացել է իր ուսուցչի դստեր` Խուանայի հետ։ Վելասկեսի վաղ շրջանի գործերում զգալի է աներոջ ազդեցությունը։ 1623-1625 թվականներին Պաչեկոն նշանակվել է իսպանացի արքա Ֆիլիպ IV-ի պալատական նկարիչը Մադրիդում։ Այնուհետև, վերադառնալով Սիևիլյա, նա բավական ժամանակ է տրամադրել արվեստի տեսության իր գրքին։

1649 թվականին լույս է տեսել Պաչեկոյի` արվեստի տեսության գիրքը` «Նկարչության արվեստ» („Arte de la pintura, su antiquedad y grandeza“) վերնագրով։ Դրանում, բացի նկաչության տեխնիկայի, գույների համադրման ու սրբապատկերագրության հարցերից, հեղինակը մեծ ուշադրություն է հատկացրել 17-րդ դարի իսպանացի նկարիչների ստեղծագործություններին ու կենսագրություններին, ինչի համար էլ արվեստի իսպանացի պատմաբանները նրան կնքել են «Սևիլյայի Վազարի» անունով։ Պաչեկոն եղել է իսպանական գեղանկարչության մեջ նատուրալիզմի հիմնադիրներից և կարևոր դեր խաղացել իսպանական արվեստի` մաներիզմից բարոկկոյի անցման գործում։

## Պատկերասրահ

Պատկեր:(Castres) Le Jugement dernier - Francisco Pacheco - Musée Goya.jpg|*Ահեղ դատաստան*
Պատկեր:Francisco Pacheco (1564-1644) - De droom van Sint Jozef - Madrid Bellas Artes 19-03-2010 10-55-03.jpg|*Սուրբ Հովսեփի երազը*
Պատկեր:FranciscoPacheco.jpg|*Սուրբ Ինեսի միստիկ հաղորդությունը*
Պատկեր:Portret van Benedictus Arias Montanus, Peter Paul Rubens, schilderij, Museum Plantin-Moretus (Antwerpen) - MPM V IV 056.jpg|*Բենիտո Արիաս Մոնտանոյի դիմանկարը*
Պատկեր:Una dama y un caballero jóvenes 001.jpg|*Կնոջ դիմանկար երիտասարդ երկրպագուի հետ*


## Ծանոթագրություններ

Կատեգորիա:Բարոկկո ոճի նկարիչներ
Կատեգորիա:Իսպանացի գրողներ
Կատեգորիա:Իսպանացի նկարիչներ
Արարատ Գրիգորյան

**Արարատ Գրիգորյան**(), հայ քաղաքական պետական գործիչ, Վայոց ձորի մարզի նախկին մարզպետ (31.10.2019 - 7.12.2023)։

## Կենսագրություն
Արարատ Գրիգորյանը ծնվել է 1985 թվականի հոկտեմբերի 3-ին Սյունիքի մարզի Սիսիան քաղաքում։ 2002 թվականին ավարտել է Եղեգնաձոր քաղաքի 2-րդ միջնակարգ դպրոցը։ 2002-2009 թվականներին սովորել է ԵՊՀ իրավաբանական  ֆակուլտետում, ստացել է բակալավրի կոչում։ 2003-2005 թթ ծառայել է ՀՀ-ում ռուսական սահմանապահ զորքերում, զինվորական կոչումը՝ ավագ հրաձիգ, եֆրեյտոր։

2009-2011 թվականներին սովորել ՀՀ պետական կառավարման ակադեմիայում իրավագիտություն մասնագիտացմամբ, ստանալով մագիստրոսի կոչում։ 2011-2014 սովորել է Ռուս-Հայկական (Սլավոնական) համալսարանի ասպիրանտուրայում մասնագիտացումը՝ քաղաքացիական իրավունք, գործարարական իրավունք, աշխատանքային իրավունք, ընտանեկան իրավունք, միջազգային մասնավոր իրավունք։ Որակավորումը՝ իրավաբան (մագիստրոսի աստիճան)։

Տիրապետում է անգլերեն, ռուսերեն, ֆրանսերեն լեզուներին։

## Հասարակական-քաղաքական գործունեություն
14.07.2012թ-ից առ 31.10.2019 -ը ծավալել է փաստաբանական գործունեություն

08.01.2017-30.12.2018թթ.  աշխատել է ՀՀ փաստաբանների պալատի հանրային պաշտպան  գրասենյակի փաստաբան (հանրային պաշտպան)

10.08.2011- 30.12.2016թթ. աշխատել է  ՀՀ մշակույթի նախարարության «Պատմամշակութային ժառանգության գիտահետազոտական կենտրոն» պետական ոչ առևտրային կազմակերպությունում, որպես իրավաբան-խորհրդատու

01.02.2015-01.12.2015թթ աշխատել է  Ա/Ձ Իշխան Անտոնյանի հետ, որպես իրավախորհրդատու, փաստաբան (համատեղությամբ);

14.02.2014-10.09.2014թթ. աշխատել է ՀՀ ոստիկանության կրթահամալիրի ակադեմիայում, որպես քաղաքացիական իրավունք առարկայի դասախոս

07.04.2010- 03.08.2011թթ. աշխատել է Ա/Ձ Բագրատ Գրիգորյանի հետ, որպես իրավախորհրդատու

2019թ. Հոկտեմբերի 31-ին նշանակվել է ՀՀ Վայոց ձորի մարզպետ։

Կուսակցական պատկանելությունը՝ անկուսակցական։

## Անձնական տվյլաներ
Ամուսնացած է, ունի մեկ որդի։

## Փաստեր
2019 թվականի դեկտեմբերին «Իրավաբանների և հոգեբանների միջազգային ասոցիացիա»-ի հարցումների համաձայն Արարատ Գրիգորյանը ճանաչվել է տարվա լավագույն մարզպետ։

## Ծանոթագրություններ

Կատեգորիա:Վայոց ձորի մարզպետներ
Կատեգորիա:ԵՊՀ շրջանավարտներ
Կատեգորիա:Հայ պետական գործիչներ
Կատեգորիա:Հայ քաղաքական գործիչներ